Assalamualaikum, kayapa habar? Sudah lah makan bubuhan pian? Nah, mun bapandir makanan ni pasti cagaran rami. Iya ae rami, Inya bubuhan Banjar ni banyak makanannya nang nyaman-nyaman. Daging buahnya sagan gaguduh, kulitnya sagan mandai sumber: Wikipedia.com Kada samata nyaman haja, bubuhan Banjar ni jua liwar kreatif bila bamasak. Misalnya nah, paku haja gen kawa diulah sayur, Han kayapa? 😂 Acil neh, begayaan saku lih. Tanaman paku buhannya ae maksud sidin tuh 😆. Diantara makanan yang menurut Acil nyaman-nyaman, ada jua kulinernya yang unik, yaitu Mandai. Apa ngitu Mandai? Mun kada urang Banua wajar haja mun kada tahu. Sini nah Acil padahakan. Mandai itu nang kaya asinan yang diulah dari kulit buah Cempedak atau tiwadak kami biasanya mengiau tanaman yang basapupu sekali lawan buah nangka wan basapupu jauh lawan durian ngini. Hampir kedada yang terbuang dari tiwadak aka cempedak di wadah kami. Biar kesannya pina kada membari kapingin, jangan dihawai buhannya
bjn_Latn